《次韵和王希知县见赠》
宋代·魏野

从前宰字绝文词，喜遇今来并有诗。
封禅榜偏推凤藻，陶鎔笔肯转稽迟。
讼庭任静犹忘寐，文会虽忙不后期。
莫怪林间强酬和，一般民最受深知。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。